 Inkastoo ay sida guud tahay wax weyn, in umaddu ay farteeda ku doorato cidda hogaamin doonta, halkii ay ka ahaan lahayd in awooda lagu raadiyo xoog iyo xabad, oo runtii ayna tahay in la hambalyeeyo, lagana sii shaqeeyo sidii ay tani usii xoogaysan lahayd, ayaa hadana, waxaa muuqata sida aanay weli siyaasiyiinta Soomaliland uga korin dhinaca garaadka iyo hal abuurnimada, isla markaana, tan iyo 1991-kii aanay weli umaddani u helin hogaamiye dhab ah oo u taagan dhab ahaantii waxa ay umaddani istaahisho, bal u fiirso hogaamiyayaasha maanta waxa qudha ee garaadkoodu garanayaa waa in umad qabiil-qabiil loo shiriyo, iyadoo midkasta af-gooni ah lagula hadlayo, isla markaana la kala ilaalinayo, waxaa la beeray nacab qabali ah oo umadda walaalaha quluubtoodii lagu kala kaxeeyay, si loo gaadho masaaliix siyaasi ah oo gun dhow. 